open-index/open-wikipedia-markdown huggingface dataset:
मुद्रा चिह्न

**मुद्रा चिह्न** किसी देश की राष्ट्रीय मुद्रा को दर्शाने वाला आधिकारिक चिह्न होता है। अभी की स्थिति तक केवल पाँच मुद्राएँ ऐसी हैं जिनके प्रतीक-चिह्न हैं। ये मुद्राएँ हैं: अमेरिकी डॉलर, जापानी येन, ब्रिटिश पाउण्ड, भारतीय रुपया और यूरोपीय यूरो।

इन मुद्राओं के चिह्न इस प्रकार हैं:

अन्तर्राष्ट्रीय रूप से मुद्रा-चिह्नों के स्थान पर आईएसओ ४२१७ कोड का उपयोग किया जाता है, हालांकि क्रमशः मुद्रा-चिह्न विभिन्न देशों में अधिक उपयोग में हो सकता है। विश्व की अधिकान्श मुद्राओं का कोई प्रतीक-चिह्न नहीं है।

## उदाहरण
[thumb|500px|२००६ की स्थिति तक विश्वभर में प्रचलित मुद्रा-चिह्न। ([https://web.archive.org/web/20190915092702/http://www.radicalcartography.net/])](https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:Currency-Symbol_Regions_of_the_World_circa_2006.png)
* **¤** सामान्य मुद्रा चिह्न (उपयोगी जब सही चिह्न उपलब्ध ना हो)
* **฿** थाई बाथ चिह्न
* **Bs** वेनेजुएलियाई बोलिवार और बोलिवियाई बोलिवियानो 
* **Br** बेलारूसी रूबल चिह्न
* **₵** घानियन सेडी चिह्न
* **¢** सेंट चिह्न (डॉलर और कुछ अन्य मुद्राओं का उपविभाजक)
* **₡** कोलोन चिह्न (कोस्टा रिका और एल साल्वाडोर में उपयोग में)
* ***'₫***' वियतनामी डोंग चिह्न
* **€** यूरो चिह्न
* **ƒ** नीदरलैण्ड एण्टीलियाई गिल्डर और अरुबाई फ्लोरिन चिह्न। पहले डच गिल्डर के लिए प्रयुक्त किया जाता था।
* **Ft** हंगेरियाई फोरिन्ट चिह्न
* 8px भारतीय रुपया चिह्न
* **₲** पैरागुआई गुआरनी चिह्न
* **₭** लाओ किप चिह्न
* **Ls** लात्वियाई लात्स चिह्न
* **kr** डेनिश क्रोन, नॉर्वेजियाई क्रोन, स्वीडिश क्रोना, आइसलैंडिक क्रोना और एस्टोनियाई क्रून का लघु नाम
* **£** पाउंड/लिरा चिह्न
* **₥** मिल चिह्न (एक सैण्ट का हजारवां/एक-दसवां)
* **₦** नाइजीरियाई नायरा चिह्न
* **₱** फिलिपाइन पीसो चिह्न
* **P** बोत्स्वाना पूला चिह्न
* **Q** ग्वाटेमाली कुएत्जल चिह्न
* **R** दक्षिण अफ्रीकी रेंड चिह्न
* **Rp** इंडोनेशियाई रुपिया चिह्न
* **৲** रुपया चिह्न (बंगाल)
* **৳** टका चिह्न (बांग्लादेश)
* **R$** ब्राज़ीलियाई रियल चिह्न
* **S/.** पेरुवियाई सौल चिह्न
* **$** डॉलर/पीसो चिह्न (डॉलर (या मिलती-जुलती मुद्रा) उपयोग करने वाले देशो में): संराअमेरिका, कनाडा, ऑस्ट्रेलिया और न्यूज़ीलैण्ड, निकाराहुआ, हाँग काँग, सिंगापुर और टोंगा या पीसो: अर्जेण्टीना, क्यूबा और मेक्सिको। कुछ देशों में, यह चिह्न दो लम्बवत रेखाओं (\mathrm{S}\!\!\!\Vert), से चिह्नित किया जाता है जिसे *[[सिफ्राओ]] (cifrão)* कहते हैम्। ये हैं ब्राज़ील, केप वर्दे और चिली। मुद्राओं को भिन्नित करने के लिए इसमें एक अक्षर उपसर्ग भी जोड़ा जा सकता है जैसे **C$**)
*  कज़ाखिस्तानी टेंजे चिह्न
* **ден** मैसेइडोनियाई दीनार
* **₮** मंगोलियाई तोग्रोंग चिह्न
* **₩** कोरियाई वोन चिह्न (दक्षिण और उत्तर कोरिया दोनो में उपयोग में।)
* **¥** चीनी रेनमिन्बी (यूआन)/जापानी येन चिह्न
* **zł** पोलिश ज़्लॉटी चिह्न
* **₴** युक्रेनियाई ह्र्रिव्निया चिह्न
* **₪** इजरायली नई शेकेल चिह्न
* **៛** कम्बोडियाई रियेल चिह्न
* **ریال** ईरानी रियाल चिह्न
* **руб** रूसी रूबल चिह्न
* **Kč** चेक कोरुना चिह्न
* **S₣** स्विस फ़्रैंक चिह्न
* **Д** सर्वियाई दिनार चिह्न
* **RM** मलेशियाई रिंग्गित चिह्न
* **֏** आर्मेनियाई ड्राम चिह्न

श्रेणी:मुद्रा
श्रेणी:मुद्रा चिह्न
रासायनिक सूत्र

**रासायनिक सूत्र** (chemical formula) किसी रासायनिक यौगिक को इस प्रकार निरूपित करता है जिससे पता चलता है कि वह यौगिक किन-किन तत्वों के कितने-कितने परमाणुओं से मिलकर   सामान्य प्रयोग में प्रायः **अणुसूत्र** (molecular formula) के लिये भी 'रासायनिक सूत्र' का ही प्रयोग कर दिया जाता है।

**उदाहरण** : मिथेन का अणुसूत्र (CH4) है जो इंगित करता है कि मिथेन का अणु कार्बन एवं हाइड्रोजन के परमाणुओं से मिलकर बना है तथा मिथेन के एक अणु में कार्बन का एक परमाणु व हाइड्रोजन के चार परमाणु होते हैं। परन्तु इस सूत्र से यह पता नहीं चलता कि कार्बन का एक परमाणु व हाइड्रोजन के ये चार परमाणु किस प्रकार व्यवस्थित हैं। अर्थात ये एक ही समतल में हैं या त्रिबिम में हैं; इनके बंधों के बीच कितना कोण है; बन्धों की लम्बाई कितनी है, आदि का अणुसूत्र से कुछ भी ज्ञान नहीं होता।

कई प्रकार के रासायनिक सूत्र उपयोग किये जाते हैं जिनकी अलग-अलग उपयोगिता है और अलग-अलग जटिलता भी। बढ़ते हुए जटिलता के क्रम में ये हैं - आनुभविक सूत्र, अणुसूत्र, संरचना सूत्र।

#### उदाहरण
* ऑक्सीजन — O2

* जल — H2O

* एथनॉल — C2H6O

* बेरियम नाइट्रेट — Ba(NO3)2

* सोडियम क्लोराइड — NaCl

## इन्हें भी देखें
* आनुभविक सूत्र (emperical formula) या प्रयोगाधारित सूत्र
* संरचना सूत्र
* रासायनिक समीकरण
* रासायनिक प्रतीक (chemical symbols)
* अभिक्रिया क्रिया-विधि (रिएक्शन मेकैनिज्म)
* लूइस संरचना (Lewis dot structures) 
* रासायनिक विधि

## बाहरी कड़ियाँ
* 
* संकेतन उदाहरण् (अंग्रेज़ी में)

श्रेणी:रासायनिक सूत्र
श्रेणी:रसायन विज्ञान
खमेर रूज

**खमेर रूज**, (खमेर: ខ្មែរក្រហម) वो नाम है जिससे कम्पूचिया की साम्यवादी पार्टी के अनुयायियों को संबोधित किया जाता था। कम्पूचिया की साम्यवादी पार्टी १९७५ से १९७९ के दौरान कंबोडिया का सत्तारूढ़ दल था जिसका नेतृत्व पोल पॉट, लेंग सारी, सोन सेन और खिऊ सम्फान किया करते थे। १९७५ से १९७९ के दौरान का खमेर रूज का शासन लोकतांत्रिक कम्पूचिया के नाम से जाना जाता था।

## सन्दर्भ

श्रेणी:कम्पूचिया
कामताप्रसाद गुरु

**कामताप्रसाद गुरु** (१८७५ - १९४७ ई.) हिंदी के लब्धप्रतिष्ठ वैयाकरण तथा साहित्यकार। गुरुजी की असाधारण ख्याति उनके ‘हिंदी व्याकरण’ के कारण है। यह हिंदी भाषा का सबसे बड़ा और प्रामाणिक व्याकरण माना जाता है।

## परिचय
कामताप्रसाद गुरु का जन्म सागर में सन्‌ 1875 ई. (सं. १९३२ वि.) में हुआ। १७ वर्ष की आयु में ये इंट्रेंस की परीक्षा में उत्तीर्ण हुए। १९२० ई. में लगभग एक वर्ष तक इन्होंने इंडियन प्रेस, प्रयाग से प्रकाशित 'बालसखा' तथा "सरस्वती' पत्रिकाओं का संपादन किया। ये बहुमुखी प्रतिभा के व्यक्ति थे और अनेक भाषाओं का इन्हें अच्छा ज्ञान था। "सत्य', "प्रेम', "पार्वती और यशोदा' (उपन्यास), "भौमासुर वध', "विनय पचासा' (ब्रजभाषा काव्य), "पद्य पुष्पावली', "सुदर्शन' (पौराणिक नाटक) तथा "हिंदुस्तानी शिष्टाचार' इनकी उल्लेखनीय कृतियाँ हैं। 

किंतु गुरु जी की असाधारण ख्याति उनकी उपर्युक्त साहित्यिक कृतियों से नहीं, बल्कि उनके "हिंदी व्याकरण" के कारण है जिसका प्रकाशन सर्वप्रथम नागरीप्रचारिणी सभा, काशी में अपनी लेखमाला में सं. १९७४ से सं. १९७६ वि. के बीच किया और जो सं. १९७७ (१९२० ई.) में पहली बार सभा से पुस्तकाकार रूप में प्रकाशित हुआ। यह हिंदी भाषा का सबसे बड़ा और प्रामाणिक व्याकरण माना जाता है। कतिपय विदेशी भाषाओं में इसके अनुवाद भी हुए हैं। 'संक्षिप्त हिंदी व्याकरण', 'मध्य हिंदी व्याकरण' और 'प्रथम हिंदी व्याकरण' इसी के संक्षिप्ताकृत संस्करण हैं। गुरु जी ने अपने जीवनकाल में कई बार इसमें कुछ विशेष महत्त्वपूर्ण परिष्कार किए। 

सन् 1920 में लगभग एक वर्ष तक उन्होंने इंडियन प्रेस से प्रकाशित ‘बालसखा’ तथा ‘सरस्वती’ पत्रिकाओं का संपादन किया। वे बहुमुखी प्रतिभा के व्यक्ति थे और उन्हें अनेक भाषाओं का अच्छा ज्ञान था। ‘सत्य’, ‘प्रेम’, ‘पार्वती’  और  ‘यशोदा’  (उपन्यास), ‘भौमासुर वध’, ‘विनय पचासा’ (ब्रजभाषा काव्य), ‘पद्य पुष्पावली’, ‘सुदर्शन’ (पौराणिक  नाटक)  तथा  ‘हिंदुस्तानी शिष्टाचार’ उनकी उल्लेखनीय कृतियाँ हैं।
गुरुजी की असाधारण ख्याति उनकी उपर्युक्त साहित्यिक कृतियों से नहीं, बल्कि उनके ‘हिंदी व्याकरण’ के कारण है। यह हिंदी भाषा का सबसे बड़ा और प्रामाणिक व्याकरण माना जाता है। कतिपय विदेशी भाषाओं में इसके अनुवाद भी हुए हैं। ‘संक्षिप्त हिंदी व्याकरण’, ‘मध्य हिंदी व्याकरण’ और ‘प्रथम हिंदी व्याकरण’ इसी के संक्षिप्ताकृत संस्करण हैं।

गुरु जी का निधन १६ नवम्बर १९४७ ई. को जबलपुर में हुआ।

## इन्हें भी देखें
* हिन्दी व्याकरण का इतिहास
* किशोरीदास वाजपेयी ('हिन्दी शब्दानुशासन' नामक हिन्दी-व्याकरण के रचयिता

## बाहरी कड़ियाँ

* कामता प्रसाद गुरु
* हिन्दी व्याकरण (कामताप्रसाद गुरु)''' (हिन्दी विकिबुक्स)
* हिंदी व्याकरण (कामता प्रसाद गुरु)
* कामता प्रसाद गुरु कृत संक्षिप्त हिंदी व्याकरण (नागरी प्रचारिणि सभा द्वारा प्रकाशित)
*शोध : कामताप्रसाद गुरु और किशोरीदास वाजपेयी एक तुलनात्मक विवेचन
*क्या आप जानते हैं '''हिंदी व्याकरण''' के असली निर्माता कौन थे?

श्रेणी:हिन्दी साहित्यकार
श्रेणी:वैयाकरण
श्रेणी:मध्य प्रदेश के लोग
श्रेणी:मध्य प्रदेश के लेखक
वररुचि कात्यायन

अंगूठाकार|वररुचि कात्यायन
**वररुचि कात्यायन** पाणिनीय सूत्रों के प्रसिद्ध वार्तिककार हैं। वररुचि कात्यायन के वार्तिक पाणिनीय व्याकरण के लिए अति महत्वशाली सिद्ध हुए हैं। इन वार्तिकों के बिना पाणिनीय व्याकरण अधूरा सा रहा जाता। वार्तिकों के आधार पर ही पीछे से पतंजलि ने महाभाष्य की रचना की।

पुरुषोत्तमदेव ने अपने त्रिकांडशेष अभिधानकोश में कात्यायन के ये नाम लिखे हैं - कात्य, पुनर्वसु, मेधाजित्‌ और वररुचि। "कात्य' नाम गोत्रप्रत्यांत है, महाभाष्य में उसका उल्लेख है। पुनर्वसु नाम नक्षत्र संबंधी है, "भाषावृत्ति' में पुनर्वसु को वररुचि का पर्याय कहा गया है। मेधाजित्‌ का कहीं अन्यत्र उल्लेख नहीं मिलता। इसके अतिरिक्त, कथासरित्सागर और बृहत्कथामंजरी में कात्यायन वररुचि का एक नाम 'श्रुतधर' भी आया है। हेमचंद्र एवं मेदिनी कोशों में भी कात्यायन के "वररुचि' नाम का उल्लेख है।

कात्यायन वररुचि के वार्तिक पढ़ने पर कुछ तथ्य सामने आते हैं-यद्यपि अधिकांश स्थलों पर कात्यायन ने पाणिनीय सूत्रों का अनुवर्ती होकर अर्थ किया है, तर्क वितर्क और आलोचना करके सूत्रों के संरक्षण की चेष्टा की है, परंतु कहीं-कहीं सूत्रों में परिवर्तन भी किया है और यदा-कदा पाणिनीय सूत्रों में दोष दिखाकर उनका प्रतिषेध किया है और जहाँ तहाँ कात्यायन को परिशिष्ट भी देने पड़े हैं। संभवत: इसी वररुचि कात्यायन ने वेदसर्वानुक्रमणी और प्रातिशाख्य की भी रचना की है। कात्यायन के बनाए कुछ भ्राजसंज्ञक श्लोकों की चर्चा भी महाभाष्य में की गई है। कैयट और नागेश के अनुसार भ्राजसंज्ञक श्लोक वार्तिककार के ही बनाए हुए हैं। प्रातिशाख्यम्

## अन्य कात्यायन
वार्तिककार कात्यायन वररुचि और प्राकृतप्रकाशकार वररुचि दो व्यक्ति हैं। प्राकृतप्रकाशकार वररुचि "वासवदत्ता' के प्रणेता सुबंधु के मामा होने से छठी सदी के हर्ष विक्रमादित्य के समसामयिक थे, जबकि पाणिनीय सूत्रों के वार्तिककार इससे बहुत पूर्व हो चुके थे।

अशोक के शिलालेख में वररुचि का उल्लेख है। प्राकृतप्रकाशकार वररुचि का गोत्र भी यद्यपि कात्यायन था, इसी एक आधार पर वार्तिककार और प्राकृतप्रकाशकार एक ही व्यक्ति नहीं माने जा सकते, क्योंकि अशोक के लेख की प्राकृत वररुचि की प्राकृत स्पष्ट ही नवीन मालूम पड़ती है। फलत: अशोक के पूर्ववर्ती कात्यायन वररुचि वार्तिककार हैं और अशोक के परवर्ती वररुचि प्राकृतप्रकाशकार। मद्रास से जो "चतुर्भाणी' प्रकाशित हुई है, उसमें "उभयसारिका' नामक भाण वररुचिकृत नहीं है, क्योंकि वार्तिककार वररुचि "तद्धितप्रिय' नाम से प्रसिद्ध रहे हैं और "उभयसारिका' में तद्धितों के प्रयोग अति अल्प मात्रा में हैं। संभवत: यह वररुचि कोई अन्य व्यक्ति है।

हुयेनत्सांग ने बुद्धनिर्वाण से प्राय: ३०० वर्ष बाद हुए पालिवैयाकरण जिस कात्यायन की अपने भ्रमण वृत्तांत में चर्चा की है, वह कात्यायन भी वार्तिककार से भिन्न व्यक्ति है। यह कात्यायन एक बौद्ध आचार्य था जिसने "अभिधर्मज्ञानप्रस्थान" नामक बौद्धशास्त्र की रचना की है।

कात्याययन नाम का एक प्रधान जैन स्थावर भी हुआ है। आफ्ऱेक्ट की हस्तलिखित ग्रन्थसूची में वररुचि और कात्यायन के बनाए ग्रन्थों की चर्चा की गई है। इन ग्रन्थों में कितने वार्तिककार कात्यायन प्रणीत हैं, इसका निर्णय करना कठिन है।

## इन्हें भी देखिये
* कात्यायन - 'कात्यायन' नाम के विभिन्न प्रसिद्ध व्यक्तियों का परिचय

## बाहरी कड़ियाँ
* Katyayana and Advaita

श्रेणी:भारतीय गणितज्ञ
श्रेणी:संस्कृत वैयाकरण
श्रेणी:वैयाकरण
वररुचि

**वररुचि** संस्कृत के अनेकानेक साहित्यिक, वैयाकरणिक एवं वैज्ञानिक ग्रन्थों से सम्बद्ध नाम है। प्राय: 'वररुचि' को 'कात्यायन' के साथ जोड़कर देखा जाता है जो पाणिनि के अष्टाध्यायी के सूत्रों के वार्तिककार हैं।

## इन्हें भी देखें
* वररुचि कात्यायन
* कात्यायन

श्रेणी:भारतीय गणितज्ञ
रासायनिक सूत्र कोश

यहाँ सर्वसामान्य रासायनिक यौगिक अपने रासायनिक सूत्रों के साथ दिए गए हैं। इसके साथ ही यौगिकों के CAS संख्याएँ भी दी गयीं हैं। 

## sayugache renu sutre

## B

## C

Raushan

## Ca-Cu

## G

## H

## I

## L

## M

## N

## O

## S

## T

## U

## V

## W

## Y

## Z

## बाहरी कड़ियाँ
* Webelements
* Great Western Inorganics
* Landolt Börnstein Organic Index 2004

श्रेणी:रासायनिक यौगिक
श्रेणी:रासायनिक सूची
श्रेणी:रासायनिक सूत्र
आनुभविक सूत्र

रसायन विज्ञान में किसी यौगिक का **आनुभविक सूत्र** (प्रयोगाधारित सूत्र / मूलानुपाती सूत्र / empirical formula) वह सूत्र है जो बताता है कि उस यौगिक के अणु में कौन-कौन से परमाणु हैं तथा उन परमाणुओं की संख्या का सरलतम अनुपात क्या है। उदाहरण के लिये हेक्सेन का प्रयोगाधारित सूत्र C3H7 है जबकि उसका अणुसूत्र C6H14 है। 

प्रयोगाधारित सूत्र या 'इम्पिरिकल फॉर्मूला' नाम इसलिये पड़ा है कि जिस विधि से ये सूत्र ज्ञात किये जाते हैं वह प्रयोग पर आधारित है और इसमें अणु में परमाणुओं का सापेक्षिक अनुपात ही पता चल पाता है, परमाणुओं की वास्तविक संख्या का पता नहीं चलता (जिसे किसी अन्य विधि द्वारा प्राप्त किया जाता है)।
[center|550px|thumb|[बेंजीन अणु का **आनुभविक सूत्र** (1), आणविक सूत्र (2) तथा अन्य निरूपण : (3) केकुले संरचना  (अनुनादी समावयी); (4) समतल षटकोणीय संरचना, जिसमें आबन्ध की लम्बाई और कोण भी लिखे गये हैं; (5)  sp2 संकर ऑर्बिटल के बीच सिगमा आबन्ध; (6) परमाणविक कक्षक; (7) Molecular orbital delocalized pi; (8) बेंजीन रिंग]]

## उदाहरण
एसिटिक अम्ल में 40% कार्बन, 53.33% आक्सीजन तथा 6.66% हाइड्रोजन होता है। परमाणु द्रव्यमान द्वारा भाग देने के बाद, हमें यह प्राप्त होता है-
: C = \frac {40} {12} = 3.33
: O = \frac {53.33} {16} = 3.33
: H = \frac {6.66} {1} = 6.66
इससे इन तत्त्वों के परमाणुओं का निम्नलिखित अनुपात प्राप्त होता है-
: C:O:H = 3.33:3.33:6.66 = 1:1:2
अतः आनुभविक सूत्र  CH2O है।

## सामान्य पदार्थों के आनुभविक सूत्र

## सन्दर्भ

## बाहरी कड़ियाँ
* 
* Empirical Formula Problems

श्रेणी:रासायनिक सूत्र
उत्तराखण्ड के नगरों की सूची

**उत्तराखण्ड के नगर** नामक इस सूची में भारत के उत्तराखण्ड राज्य के सभी नगरों की ज़िलेवार सूची दी गई है, जो वर्णमालानुसार क्रमित है।

## [[कुमाऊँ मण्डल]]
### अल्मोड़ा जिला
अल्मोड़ा जिले में निम्नलिखित ८ नगर हैं।

### उधम सिंह नगर जिला

उधम सिंह नगर जिले में निम्नलिखित १९ नगर हैं।

### चम्पावत जिला
चम्पावत जिले में निम्नलिखित ४ नगर हैं।

### नैनीताल जिला
नैनीताल जिले में निम्नलिखित ११ नगर हैं।

### पिथौरागढ़ जिला
पिथौरागढ़ जिले में निम्नलिखित ५ नगर हैं।

### बागेश्वर जिला
बागेश्वर जिले में निम्नलिखित २ नगर हैं।

## [[गढ़वाल मण्डल]]
### उत्तरकाशी जिला
उत्तरकाशी जिले में निम्नलिखित ६ नगर हैं।

### चमोली जिला
चमोली जिले में निम्नलिखित ८ नगर हैं।

### टिहरी गढ़वाल जिला

टिहरी गढ़वाल जिले में निम्नलिखित ७ नगर हैं।

### देहरादून जिला
देहरादून जिले में निम्नलिखित १४ नगर हैं।

### पौड़ी गढ़वाल जिला

पौड़ी गढ़वाल जिले में निम्नलिखित ८ नगर हैं।

### रुद्रप्रयाग जिला

रुद्रप्रयाग जिले में निम्नलिखित ४ नगर हैं।

### हरिद्वार जिला

हरिद्वार जिले में निम्नलिखित १९ नगर हैं।

## इन्हें भी देखें
* उत्तराखण्ड के मण्डल
* उत्तराखण्ड के जिले

## सन्दर्भ

## बाहरी कड़ियाँ
* उत्तरांचल सिटीस 

श्रेणी:उत्तराखण्ड के नगर
श्रेणी:उत्तराखण्ड के नगर, कस्बे और ग्राम
नगर
उत्तराखण्ड के मण्डल

उत्तराखण्ड राज्य को प्रशासनिक कारणों से तीन मण्डलों में बांटा गया है: कुमाऊँ, गढ़वाल और गैरसैंण

{| class="wikitable"
|-
! मण्डल
! जिले
! मानचित्र
|-
| कुमाऊँ 
|
* उधम सिंह नगर
* चम्पावत
* नैनीताल
* पिथौरागढ़
|rowspan="2"|
|-
| गढ़वाल
|
* उत्तरकाशी 
* टिहरी गढ़वाल
* देहरादून
* पौड़ी गढ़वाल
* [हरिद्वार]

इन दोनों मण्डलों में से गढ़वाल मण्डल, जनसंख्या और क्षेत्रफल दोनों ही दृष्टि से कुमाऊँ मण्डल से बड़ा है। गढ़वाल मण्डल का कुल क्षेत्रफल ३२,४४८.३ (६०.६७%) वर्ग किमी है और कुमाऊँ मण्डल का २१,०३४.७ (३९.३३%)। इसी प्रकार राज्य की अधिकतर जनसंख्या भी गढ़वाल मण्डल में निवास करती है। राज्य की कुल ८४,८९,३४९ कि जनसंख्या में से ४९,२५,३८० (५८.०२%) लोग गढ़वाल मण्डल में और ३५,६३,९६९ (४१.९८%) लोग कुमाऊँ मण्डल में निवास करते हैं।

राज्य के दोनों मण्डलों की तुलनात्मक तालिका:



== इन्हें भी देखें ==
* [उत्तराखण्ड के जिले
* उत्तराखण्ड के नगर
* कुमाऊँ मण्डल
* गढ़वाल मण्डल

श्रेणी:उत्तराखण्ड के मण्डल
उत्तराखण्ड के लोग

**उत्तराखण्ड के लोग** उत्तराखण्ड के मूल निवासियों को कहते हैं। उत्तराखण्ड के मूल निवासियों को कुमाऊँनी या गढ़वाली कहा जाता है जो प्रदेश के दो मण्डलों कुमाऊँ और गढ़वाल में रहते हैं। एक अन्य श्रेणी हैं गुज्जर, जो एक प्रकार के चरवाहे हैं और दक्षिण - पश्चिमी तराई क्षेत्र में रहते हैं।

मध्य पहाड़ी की दो बोलियाँ कुमाऊँनी और गढ़वाली, क्रमशः कुमाऊँ और गढ़वाल में बोली जाती हैं। जौनसारी और भोटिया दो अन्य बोलियाँ, जनजाति समुदायों द्वारा क्रमशः पश्चिम और उत्तर में बोली जाती हैं। लेकिन हिन्दी पूरे प्रदेश में बोली और समझी जाती है और नगरीय जनसंख्या अधिकतर हिन्दी ही बोलती है।

शेष भारत के समान ही उत्तराखण्ड में हिन्दू बहुमत में हैं और कुल जनसंख्या का ८५% हैं, इसके बाद मुसलमान १२%, सिख २.५% और अन्य धर्मावलम्बी ०.५% हैं।

## इन्हें भी देखें
* कुमाऊँनी लोग
* गढ़वाली लोग

श्रेणी:उत्तराखण्ड के लोग
ताप-विघटन

300px|thumb|right|तापविघटन की प्रक्रिया का सरल निरूपण
आक्सीजन की अनुपस्थिति में कार्बनिक पदार्थों को गरम करने पर वे रासायनिक रूप से विघटित (decompose) हो जाते हैं। इस प्रक्रिया को ताप-विघटन (Pyrolysis) कहते हैं। ताप-विघटन के लिये प्राय: ४३० डिग्री सेल्सियस से अधिक तापमान एवं वायुमण्डल से अधिक दाब की जरूरत होती है। व्यवहार में पूर्ण रूप से आक्सीजन-मुक्त वातावरण निर्मित करना सम्भव नहीं है क्योंकि सभी पदार्थों में कुछ न कुछ आक्सीजन उपस्थित होती है। इस कारण थोड़ा सा आक्सीकरण भी हो जाता है। यह प्रक्रिया प्लास्टिक और रबर अपशिष्ठ पदार्थो के विघटन केलिए उपयुक्त होता है।

## बाहरी कड़ियाँ
* BEST Pyrolysis, Inc. "As proof of concept BEST Energies has a fully operational demonstration plant that has the capacity to take 300 kg/hr of biomass. This design has been scaled up into 48 and 96 tonne/day (dry feed basis) commercial modular units."

श्रेणी:कार्बनिक अभिक्रियाएँ
श्रेणी:औद्योगिक प्रक्रम
श्रेणी:कूड़ा प्रबन्धन
अलकतरा

**अलकतरा**, डांबर या कोलतार (coal tar) काले या भूरे रंग का अत्यन्त गाढ़ा द्रव है। जब कोक या कोयला गैस बनाने के लिये कोयले का कार्बनीकरण करते हैं तो एक सहुत्पाद (बाई-प्रोडक्ट) के रूप में कोलतार प्राप्त होता है। कोलतार वास्तव में फिनॉल, पॉलीसाइक्लिक एरोमैटिक हाइड्रोकार्बनों (PAHs), तथा हेटेरोसाइक्लिक यौगिकों का मिश्रण होता है। कोलतार का उपयोग ब्यायलरों को गरम करने; साबुन, शैम्पू आदि एवं पक्की सड़के बनाने में होता है। यह काला होता है। इसमे 200 तरल पदार्थ का मित्रण होता है।

## इन्हें भी देखें
* चारकोल या काठकोयला
* कोक

## बाहरी कड़ियाँ
* ''Coal Tar Pitch Volatiles'' by OSHA
* ''Parking lots create sticky pollution problem'' by Erica Engelhaupt Environmental Science and Technology

अलकतरा
अलकतरा
महाधिवक्ता

भारतीय संविधान के अनुच्छेद 165 के अनुसार राज्यपाल द्वारा महाधिवक्ता की नियु का सर्वोच्च विधि अधिकारी महाधिवक्ता होता है। महाधिवक्ता राज्यपाल के प्रसाद्पर्यंत कार्य करता है। (राज्यपाल उसे कभी भी उसके पद से हटा सकता है ) वह एक उच्च न्यायालय का मुख्य न्यायधीश बनने की क्षमता रखता है। 

**कार्य** 

महाधिवक्ता राज्य प्रमुख को विधि संबंधी सलाह देने का कार्य करता है वह राज्य के दोनों सदनों ( विधानसभा तथा विधान परिषद ) की कार्यवाही में तथा सदन में बोलने की शक्ति रखता है लेकिन वह मतदान नही कर सकता है। उसे विधानमंडल के सदस्यों को मिलने वाले सभी वेतन भत्ते एवं विशेषाधिकार प्राप्त होत उदाहरण के लिये भारत में सभी राज्यों में महाधिवक्ता होते हैं। राज्य में जो स्थिति महाधिवक्ता की है वही स्थिति केन्द्र में महान्यायवादी (एटॉर्नी जनरल) की होती है। अकटूबर  २०१८ में एडवोकेट जनरल राघवेंद्र सिंह ने यह पद ग्रहण किया।

महान्यायवादी का उल्लेख संविधान के अनुच्छेद 76 में किया गया है  राष्ट्रपति अनुच्छेद 76(1) के तहत महान्यायवादी की नियुक्ति करता है 

## सन्दर्भ

## इन्हें भी देखें
* अधिवक्ता
* महान्यायवादी

श्रेणी:विधि
विधिक प्रक्रिया

किसी दीवानी (सिविल) मुकदमें में, आपराधिक मुकद्दमें में या किसी प्रशासकीय कार्यवाही में एक सुनिश्चित प्रक्रिया का पालन करना जरूरी होता है। इसी को **विधिक प्रक्रिया** (Legal Procedure या Procedural law) कहते हैं। ये प्रक्रियाएं इस प्रकार निर्धारित की गयीं होती हैं कि सभी मामलों में एकसमान एवं ठीक-ठीक प्रक्रिया का पालन हो। 

## इन्हें भी देखें
* सिविल प्रक्रिया (Civil procedure)
* दण्ड प्रक्रिया (Criminal procedure)

श्रेणी:विधि
*
तादातोशी अकिबा

thumb|तादातोशी अकिबा, हिरोशिमा पीस मेमोरियल पार्क में ६ आगस्त २००५ को भाषण देते हुए।
तादातोशी अकिबा हिरोशिमा नगर, जापान के महापौर हैं। इनका जन्म ३ नवम्बर १९४२ को अराकावा, टोक्यो में हुआ। 
## प्रारंभिक जीवन
उन्होंने टोक्यो विश्वविद्यालय में गणित पढा और १९६६ में बी एस प्राप्त किया तथा १९६८ में एम एस पाया। उन्होंने अपनी पढाई जॉन मिल्नर के अधीनस्थ मैसाचुसैट्स इन्स्टीट्यूट ऑफ टेक्नॉलॉजी में जारी रखी, तथा १९७० में गणित में पीएच डी प्राप्त की। उन्होंने अनेक विश्वविद्यालयों की मालिका में अध्यापन कार्य किया है। 

## राजनीतिक कैरियर
सोशल डेमोक्रेटिक पार्टी के सदस्य के रूप में वे जापान के हाउस ऑफ रिप्रेसेन्टेटिव्स् में निर्वाचित हुए, तथा १९९० से १९९९ तक सेवारत रहे। उन्होंने हिरोशिमा के महापौर के रूप में फरवरी १९९९ में पदभार ग्रहण किया, तथा २००३ से २००७ तक इस स्थान पर पुनर्निर्वाचित हुए।

## शान्ति कार्यकलाप
महापौर के रूप में वे एक मुखर शान्ति कार्यकर्ता रहे हैं। वे **मेयर्स फॉर पीस** संगठन में सक्रिय हैं, जिसमें वे उनके वैश्विक सम्मेलन के अध्यक्ष के रूप में सेवारत हैं।
२००७ में उन्होंने समाधान श्रेण्यन्तर्गत न्युक्लियर-फ्री फ्यूचर अवार्ड प्राप्त किया।.

अगस्त २०१० में उन्होंने, नाभिकीय निःशस्त्रीकरण के प्रति अपनी पैरोकारी के लिए, रेमन मैगसेसे पुरस्कार प्राप्त किया।

## सन्दर्भ



श्रेणी:हिरोशिमा
श्रेणी:जापानी राजनीतिज्ञ
कम्पूचिया की साम्यवादी पार्टी

**कम्पूचिया की साम्यवादी पार्टी**, जिसे **कम्पूचियाई (या खमेर) साम्यवादी पार्टी** (KCP) के नाम से भी जाना जाता है, कम्बोडिया का एक साम्यवादी दल था, जो १९७५ से लेकर १९७९ तक सत्ता में था। इसके अनुयायियों को खमेर रूज (लाल खमेर) के नाम से पुकारा जाता था। 

## सन्दर्भ

श्रेणी:राजनीतिक दल
यक्ष

*यह लेख यक्ष नामक पौराणिक चरित्रों पर है। अन्य यक्ष लेखों के लिए देखें: [[यक्ष (बहुविकल्पी)]]*

**यक्षों** एक प्रकार के  चरित्र हैं। यक्षों को राक्षसों के निकट माना जाता है, यद्यपि वे मनुष्यों के विरोधी नहीं होते, जैसे राक्षस होते है। माना जाता है कि प्रारम्भ में दो प्रकार के राक्षस होते थे; एक जो रक्षा करते थे वे यक्ष कहलाये तथा दूसरे यज्ञों में बाधा उपस्थित करने वाले राक्षस कहलाये।

यक्ष का शाब्दिक अर्थ होता है 'जादू की शक्ति'।

हिन्दू धर्मग्रन्थो में एक अच्छे यक्ष का उदाहरण मिलता है जिसे कुबेर कहते हैं तथा जो धन-सम्पदा में अतुलनीय थे। एक अन्य यक्ष का प्रसंग महाभारत में भी मिलता है। जब पाण्डव दूसरे वनवास के समय वन-वन भटक रहे थे तब एक यक्ष से उनकी भेंट हुई जिसने युधिष्ठिर से  यक्ष प्रश्न किए थे।

## इन्हें भी देखें

## सन्दर्भ

## बाहरी कड़ियाँ
* यक्ष ब्रज डिस्कवरी पर।

श्रेणी:हिन्दू पौराणिक चरित्र
यक्ष (बहुविकल्पी)

* यक्ष - एक प्रकार के पौराणिक चरित्र
* यक्ष प्रश्न - एक हिन्दी कहावत
* यक्ष प्रश्न - भूतपूर्व प्रधानमन्त्री अटल बिहारी वाजपेयी की एक कविता
* यक्ष (कला उत्सव) - एक भारतीय कला उत्सव
यक्ष प्रश्न

*यह लेख यक्ष प्रश्न नामक एक हिन्दी कहावत पर है। अन्य यक्ष लेखों के लिए देखें: [[यक्ष (बहुविकल्पी)]]*
right|thumb|300px|यक्ष के प्रश्नों का उत्तर देते हुए युधिष्ठिर

महाभारत में एक प्रसंग है कि प्यासे पाण्डवों को पानी पीने से रोकते हुए यक्ष ने पहले अपने प्रश्नों का उत्तर देने की शर्त रखी थी।

**यक्ष प्रश्न** एक हिन्दी कहावत भी है। यह कहावत किसी ऐसी समस्या या परेशानी के सन्दर्भ में प्रयुक्त होती है जिसका अभी तक कोई समाधान नहीं निकाला गया है या समस्या जस-की-तस बनी हुई है। यक्ष प्रश्न नामक यह कहावत महाभारत में यक्ष द्वारा पाण्डवों से पूछे गए प्रश्नों से निकली। जब पाण्डव अपने वनवास के दिनों में वन-वन भटक रहे थे तब एक दिन वे लोग जल की खोज कर रहे थे। युधिष्ठिर ने सबसे पहले सहदेव को भेजा। वह एक  के निकट पहुँचा और जैसे ही जल पीने के लिए झुका उसे एक  सुनाई दी। वह वाणी एक यक्ष की थी जो अपने प्रश्नों का उत्तर चाहता था। सहदेव ने वाणी को अनसुना कर पानी पी लिया और मारा गया। इसके बाद अन्य पाण्डव भाई भी आए और काल के गाल में समा गए। तब अन्त में धर्मराज युधिष्ठिर आए और यक्ष के प्रश्नों के सही-सही उत्तर दिए और अपने भाईयों को पुनः जीवित पाया।

इसलिए आधुनिक युग में भी जब कोई समस्या होती है और उसका किसी के पास समाधान नहीं होता तो उसे यक्ष-प्रश्न की संज्ञा दी जाती है।

यक्ष का अन्तिम प्रश्नों में से एक था:
: **दिने दिने हि भूतानि प्रविशन्ति यमालयम्।**
: **शेषास्थावरमिच्छन्ति किमाश्चर्यमतः परम्॥**

(अर्थ : प्रतिदिन ही प्राणी यम के घर में प्रवेश करते हैं, शेष प्राणी अनन्त काल तक यहाँ रहने की इच्छा करते हैं। क्या इससे बड़ा कोई आश्चर्य है?)

जिनमें से एक (किमाश्चर्यम्) के उत्तर में युधिष्ठिर ने कहा : 
: **अहन्यहनि भूतानि गच्छन्तीह यमालयम्। 
: **शेषाः स्थावरमिच्छन्ति किमाश्चर्यमतः परम् ॥

(अर्थ : प्रतिदिन ही प्राणी यम के घर में प्रवेश करते हैं, शेष प्राणी अनन्त काल तक यहाँ रहने की इच्छा करते हैं। इससे बड़ा और क्या आश्चर्य हो सकता है !)

## यक्ष के प्रश्न, युधिष्ठिर के उत्तर

## सन्दर्भ

## बाहरी कड़ियाँ
* यक्ष-प्रश्न की युगीन व्याख्या - ''डॉ॰ देवेन्द्र जोशी'' वेबदुनिया पर।
* यक्ष प्रश्न
* यक्ष के एक सौ चौबीस सवालों का क्विज

श्रेणी:हिन्दी कहावतें
श्रेणी:महाभारत
सांता कातारीना

**सांता कातरीना** () ("Saint Catherine"; पुर्तगाली उच्चारण: [ˈsɐ̃ta kataˈɾina]) दक्षिणी ब्राजील का एक राज्य है जो लैटिन अमेरिका के सर्वोच्च जीवन स्तर वाले राज्यों स्थानों में से एक है। इसकी जनसंख्या 7.3 मिलियन लोग थी और देश का दसवां सबसे अधिक आबादी वाला राज्य है। 

## सन्दर्भ


## बाहरी कड़ियाँ
* सांता कातरिना (विस्तृत परिचय)

श्रेणी:ब्राज़ील के राज्य
दाल बाटी चूरमा

**दाल बाटी चूरमा** एक राजस्थानी व्यंजन है। बाटी गेहू के मोटे आटे से बनाई जाती है। चूरमा मीठे आटे का मिश्रण होता है। यह एक धार्मिक अवसरों, गोठ, विवाह समारोहों और राजस्थान में जन्मदिन पार्टियों में भी बनाई जाती है। दाल बाटी चूरमा आमतौर पर दोपहर के भोजन के समय या खाने के समय के दौरान या तो सेवा है। अधिक घी का स्वाद इसे और भी बेहतर स्वाद बना देता है। बीकानेर, जोधपुर, दियातरा, जयपुर, जैसलमेर और बूंदी शहर इस राजस्थानी पकवान के लिए प्रसिद्ध हैं। दाल, बाटी, चूरमा उत्तम राजस्थान विशेषता के रूप में जाना जाता है एक राजस्थानी खाना है। या अधिक मसाला राजस्थानी खाने की विशेषता है। चूरमा में एक अंतहीन विविधता है रंग जो सामग्री पर निर्भर करता है और एक आश्चर्यजनक विविधता है जिनमें से कई एक साथ परोसा जा सकता है, रोटी के साथ जो इसे फिर से गेहूं या मक्का या बाजरा से मिलकर बनाया जाता है।।

## बाटी के लिये सामग्री
आटा –चार कप

बेसन –एक कप

घी –एक कप

दही –आधा कप

अजवाइन –एक छोटा चम्मच

नमक –स्वादानुसार

### विधि
आटे में दही, बेसन, घी, अजवाइन तथा जरूरत के अनुसार पानी डाल कर नरम गूंध लें नींबू के आकार की गोलियाँ बना लें .ढक कर एक घंटे के लिए रख दें गर्म कोयले पर बारी बारी से सुनहरा होने तक सेक ले फिर गर्म घी में डाल कर रखें 

## सामग्री, दाल के लिए
मूंग की छिलके वाली दाल –सौ ग्राम

चना दाल –पचास ग्राम

अरहर दाल –पचास ग्राम

उडद दाल –पचास ग्राम

प्याज बारीक़ कटी –एक

टमाटर बारीक़ कटा –एक

हर धनिया –थोडा सा

घी –दो छोटा चम्मच

हल्दी –आधा छोटा चम्मच

गर्म मसाला –आधा छोटा चम्मच

लाल मिर्च –एक बड़ा चम्मच

लहसुन अदरक का पेस्ट –एक छोटा चम्मच

हींग –चुटकी भर

नीबू –एक

### विधि
सभी दाले एक साथ उबाल कर रख लें .एक पतीली में दो चम्मच घी डाल कर जीरा, तेज पत्ता और चुटकी भर हींग डालें .प्याज तथा अदरक लहसुन का पेस्ट डाल कर भूरा होने तक भून लें टमाटर डाल कर थोड़ी देर पकाएं .फिर सभी मसाले, दाल तथा नमक डाल कर रस गढा होने तक पकाएं दाल को हरे धनिया से सजाएं नीबू निचोड़ दें। खाते समय गर्म बाटी को दाल में डुबो कर खाएं।

## सन्दर्भ
राजस्थानी दाल बाटी चूरमा रेसिपी . Cooking Depth
श्रेणी:व्यंजन
श्रेणी:पश्चिम भारत का खाना
श्रेणी:राजस्थानी खाना
विल डुराण्ट

right|thumb|300px|सन् १९११ में न्यूयॉर्क के मॉडर्न स्कूल में अपने शिष्यों के साथ खड़े विल डुरण्ट
**विलियम जेम्स डुरांट** या **विल डुरांट** (Will Durant ; ५ नवम्बर १८८५ - ७ नवम्बर १९८१) अमेरिका के प्रसिद्ध लेखक, इतिहाकार एवं दार्शनिक थे। उनकी कृति 'द स्टोरी ऑफ सिविलाइजेशन' (The Story of Civilization) बहुत प्रसिद्ध है। इसके पूर्व उन्होने 'द स्टोरी ऑफ फिलॉसफी' (The Story of Philosophy) लिखी (सन् १९२६) जो बहुत प्रसिद्ध हुई।

विल डुरांट एवं उनकी पत्नी एरिएल डुरांट को सन् १९६८ में पुलित्जर पुरस्कार एवं सन् १९७७ में राष्ट्रपति का मेडल प्रदान किया गया।

भारत की सभ्यता के बारे में उन्होने कहा था-
: *भारत हमारी संपूर्ण (मानव) जाति की जननी है तथा संस्कृत यूरोप के सभी भाषाओं की जननी है: भारतमाता हमारे दर्शनशास्त्र की जननी है, अरबॊं के रास्ते हमारे अधिकांश गणित की जननी है, बुद्ध के रास्ते इसाईयत मे निहित आदर्शों की जननी है, ग्रामीण समाज के रास्ते स्व-शाशन और लोकतंत्र की जननी है। अनेक प्रकार से भारत माता हम सबकी माता है।*

## बाहरी कड़ियाँ
* Will Durant Foundation
* Will Durant's list of One Hundred Best Books for an Education

श्रेणी:अमेरिकी लेखक
श्रेणी:इतिहासकार
श्रेणी:दर्शन के इतिहासकार
जयपुर मेट्रो रेल

**जयपुर मेट्रो रेल** जयपुर, राजस्थान, भारत के शहर में एक तीव्र पारगमन प्रणाली है। [6] मानसरोवर से चांदपोल बाजार तक 9.63 किलोमीटर (5.98 मील) मार्ग वाले चरण 1 ए नामक पहली लाइन के ज्यादातर ऊंचे हिस्से पर निर्माण, [1] नवंबर 2010 में शुरू हुआ, [7] और 2014 में पूरा हुआ। जयपुर मेट्रो 3 जून 2015 को चांदपोल और मानसरोवर के बीच वाणिज्यिक सेवा शुरू की। [5] जयपुर मेट्रो रेल प्रणाली कोलकाता, दिल्ली, बैंगलोर, गुरुग्राम और मुंबई के बाद भारत की छठी मेट्रो रेल प्रणाली है। जयपुर मेट्रो तीन मंजिला एलिवेटेड रोड और मेट्रो ट्रैक पर चलने वाली भारत की पहली मेट्रो है। चांदपोल से बड़ी चौपड़ तक फेज 1-बी का संचालन 23 सितंबर 2020 को शुरू हुआ।

जयपुर में मेट्रो रेल चलाने के लिए इस महत्वाकांक्षी परियोजना को लेकर ५ अगस्त, २०१० को जयपुर मेट्रो रेल कारपोरेशन लि. और दिल्ली मेट्रो रेल कारपोरेशन लि. के बीच सहमति पत्र पर हस्ताक्षर किए गए।

जयपुर मेट्रो रेल परियोजना की अनुमानित लागत ९१ अरब रूपये आंकी गई है जिसमें अजमेर रोड व टोंक रोड में कोरीडोर में किये गये संशाधनों की लागत सम्मिलित है। मगर इसमें डिपो भूमि की लागत व निर्माण अवधि में रिण पर देय ब्याज सम्मिलित नहीं है। इस लागत में से प्रस्तावित प्रथम चरण की लागत क्रमश: १२.५ अरब रूपये व द्वितीय चरण की लागत ७८.५ करोड रूपये आँकी गई है।

प्रथम चरण में मेट्रो मानसरोवर से चांदपोल के बीच लगभग ९.२५ कि॰मी॰ लम्बी होगी। इस प्रियोजना को ३० जून, २०१३ तक पूरा करने का लक्ष्य रखा गया है। इसके साथ-साथ जयपुर की मेट्रो रेल अन्तर्राष्ट्रीय मापदण्ड के अनुसार १.४३५ मीटर चौड़े ट्रेक पर दौड़ेगी।

## सन्दर्भ

## बाहरी कड़ियाँ
* जयपुर मेट्रो

श्रेणी:जयपुर मेट्रो
श्रेणी:जयपुर में परिवहन
श्रेणी:राजस्थान में रेल परिवहन
क्षितिज

right|thumb|400px|क्षितिज
left|thumb|300px|तीन प्रकार के क्षितिज
उस आभासी रेखा को **क्षितिज** (horizon) कहते हैं जो बहुत दूरी पर आकाश और धरती को जोड़ती हुई नज़र आती है।
     
    क्षितिज की परिभाषा-
            अनियमितताओं और अवरोधों को अनदेखा करते हुए, किसी विशेष बिंदु से दिखाई देने वाली पृथ्वी की सतह के हिस्से की गोलाकार सीमा।
  
             आकाशीय गोले का एक बड़ा वृत्त है, जिसका तल पृथ्वी के केंद्र से होकर गुजरता है और एक स्थान के स्पष्ट क्षितिज के समानांतर है।

## बाहरी कड़ियाँ
* Derivation of the distance to the horizon

श्रेणी:खगोलीय निर्देशांक प्रणाली
श्रेणी:क्षितिजीय निर्देशांक प्रणाली
यक्ष प्रश्न (कविता)

*यह लेख यक्ष प्रश्न नामक एक कविता पर है। अन्य यक्ष लेखों के लिए देखें: [[यक्ष (बहुविकल्पी)]]*

**यक्ष प्रश्न** एक कविता है जो भूतपूर्व प्रधानमन्त्री श्री अटल बिहारी वाजपेयी द्वारा लिखी गई थी। 

कविता की पंक्तियां:

जो कल थे,
वे आज नहीं हैं।
जो आज हैं,
वे कल नहीं होंगे।
होने, न होने का क्रम,
इसी तरह चलता रहेगा,
हम हैं, हम रहेंगे,
यह भ्रम भी सदा पलता रहेगा।

सत्य क्या है?
होना या न होना?
या दोनों ही सत्य हैं?
जो है, उसका होना सत्य है,
जो नहीं है, उसका न होना सत्य है।
मुझे लगता है कि
होना-न-होना एक ही सत्य के
दो आयाम हैं,
शेष सब समझ का फेर,
बुद्धि के व्यायाम हैं।
किन्तु न होने के बाद क्या होता है,
यह प्रश्न अनुत्तरित है।

प्रत्येक नया नचिकेता,
इस प्रश्न की खोज में लगा है।
सभी साधकों को इस प्रश्न ने ठगा है।
शायद यह प्रश्न, प्रश्न ही रहेगा।
यदि कुछ प्रश्न अनुत्तरित रहें
तो इसमें बुराई क्या है?
हाँ, खोज का सिलसिला न रुके,
धर्म की अनुभूति,
विज्ञान का अनुसंधान,
एक दिन, अवश्य ही
रुद्ध द्वार खोलेगा।
प्रश्न पूछने के बजाय
यक्ष स्वयं उत्तर बोलेगा।


## इन्हें भी देखें
* कविता

श्रेणी:हिन्दी कविता
*
मृत्यु स्मृति स्तम्भ

**मृत्यु स्मृति स्तम्भ** छत्तीसगढ़ प्रांतके बस्तर अंचल की एक परम्परा है जिसके अन्तर्गत मृतक की कब्र पर स्मृति स्वरूप एक स्तम्भ लगाया जाता है। इस स्तम्भ पर मृत्यु प्राप्त व्यक्ति की पसंद के अनुरूप जीवन में उपयोग की गई वस्तुओं इत्यादि का चित्रांकन किया जाता है। इस तरह की परम्पराओं के इतिहास में भी उदाहरण मिलते है। दक्षिण भारत के अनेक स्थानों से ईसा पूर्व पांचवी सदी की लोहे की वस्तुएं मिली है। उस जमाने में लोग शवों को मिट्टी के बड़े शवाधानों में रखकर लम्बे चौड़े गड्ढों में रख देते थे और उपर बडे बड़े पाषाण खड़े कर देते थे, इसलिए उनकी संस्कृति को महापाषाण संस्कृति का नाम दिया गया। ३ मिश्रवासियों ने भी पूर्व में पिरामिडों का निर्माण कर उसमें शवों को सुरक्षित रख उसके जीवन से संबंधित वस्तुओं को उसके समीप रख दिया जाता था। 

इसी तरह बस्तर में शुभ अवसरों पर भी कलात्मक स्तम्भ निर्माण किया जाता है जिसमें विवाह स्तम्भ प्रचलन में हैं। किसी भी स्थानीय व्यक्ति के धर के आंगन में खड़े स्तम्भ और उस पर अंकित आकृतियों चाहे रिलीफ द्वारा निर्मित हो या चित्रांकन हो, उस घर में आयोजित विवाहों का अंदाजा लगाया जा सकता है। क्योंकि प्रत्येक विवाह का एक स्तम्भ आंगन में विवाह की परम्परा के अनुसार लगाया जाता है। 

## बाहरी कड़ियाँ
* मृत्यु स्मृति स्तम्भ -डॉ॰ रेखा श्रीवास्तव

श्रेणी:छत्तीसगढ़
श्रेणी:कला
श्रेणी:परम्परा
पीपली लाइव

**पीपली <sub>[लाइव]</sub>** 13 अगस्त 2010 को प्रदर्शित होने वाली एक बॉलीवुड फिल्म है। इसका निर्माण आमिर खान ने किया है जबकि, लेखक और निर्देशन अनुषा रिज़वी ने किया है। यह अनुषा रिज़वी द्वारा निर्देशित पहली फिल्म है। फिल्म में ओंकार दास मणिकपुरी नामक रंगमंच की कम्पनी के कलाकारों के अतिरिक्त रघुवीर यादव, नवाज़ुद्दीन सिद्दीक़ी, मलाइका शेनौए और कई नये कलाकारों ने अभिनय किया है। फिल्म के वितरक यूटीवी मोशन पिक्चर्स हैं।

## सन्दर्भ

* पीपली लाइव फिल्म कहानि
* फिल्म की कुछ झलकियां
* “पीपली लाइव” पर संजय पाण्डेय के विचार 

श्रेणी:2010 में बनी हिन्दी फ़िल्म‎
श्रेणी:आमिर खान प्रोडक्सन्स
अनुषा रिज़वी

**अनुषा रिज़वी**, एक भारतीय फिल्म निर्देशक और पटकथा लेखक हैं। उनके निर्देशन में बनी उनकी पहली फिल्म पीपली लाइव ने डरबन फिल्म समारोह में सर्वश्रेष्ठ फिल्म का पहला पुरस्कार जीता है।

## कैरियर
अनुषा फिल्म निर्देशन के क्षेत्र में आने से पहले एन.डी.टी.वी. की एक पत्रकार थीं। उन्होने किसानों द्वारा की जा रही आत्महत्यायों को आधार बना कर एक कहानी लिखी थी और उस पर फिल्म बनाने के लिए आमिर खान से संपर्क किया था। उस समय आमिर अपनी फिल्म *मंगल पान्डे- द राइजिंग* के निर्माण में व्यस्त थे और उन्होने अनुषा के इस प्रस्ताव को ठुकरा दिया था। पर अनुषा के आग्रह पर उन्होने पटकथा पढ़ी और अंततः उस पर फिल्म बनाने का निर्णय लिया।

## फिल्में
* पीपली लाइव - लेखन व निर्देशन

## सन्दर्भ

श्रेणी:भारतीय फ़िल्म निर्देशक
श्रेणी:हिन्दी फिल्म निर्देशक
श्रेणी:1978 में जन्मे लोग
श्रेणी:जीवित लोग
जनमत-संग्रह

**जनमत-संग्रह**, (अंग्रेजी:Plebiscite या Referendum) जिसे **मत-संग्रह** या सिर्फ **जनमत** भी कहते हैं, एक ऐसा प्रत्यक्ष मतदान है जिसमें किसी क्षेत्र विशेष के सभी मतदाताओं को मतदान के द्वारा किसी एक विशेष प्रस्ताव को स्वीकार अथवा अस्वीकार करने के लिए कहा जाता है। दूसरे शब्दों में जनमत-संग्रह के माध्यम से सरकार की नीतियों या किसी प्रस्तावित कानून के बारे में जनता की राय मालूम की जाती है। जनमत-संग्रह नये संविधान के निर्माण, वर्तमान संविधान में संशोधन, किसी नये कानून, किसी निर्वाचित सदस्य का निर्वाचन रद्द करने या केवल सरकार की किसी विशिष्ट नीति को स्वीकार या अस्वीकार करने से संबंधित हो सकता है। यह प्रत्यक्ष लोकतंत्र का एक रूप है। 

**जनमत संग्रह की विशेषताएं:**

* यह किसी एक महत्वपूर्ण प्रभावशाली व्यक्ति का मत महि होता है।
* यह अधिकांश बहुसंख्यक भाग का मत होता है। 
* यह जनकल्याण या सार्वजनिक हित पर आधारित होता है। 
* अल्पसंख्यकों की हितों की रखशा करना। 
* यह विवेक या तर्क पर आधारित होता है। 
* इसमे नैतिकता तथा न्याय की भावना होती है।
* यह परिस्थितयो के अनुसार परिवर्तन करता है।
* यह स्थायी अवधारणा नहीं है।
* जनमत की शक्ति महान होती है तथा सरकार भी इसका सम्मान करती है। 

## सन्दर्भ

श्रेणी:जनमत-
संग्रह
श्रेणी:चुनाव प्रणालियाँ
श्रेणी:चुनाव
बादल फटना

**बादल फटना** बारिश का एक चरम रूप है। इस घटना में बारिश के साथ कभी कभी गरज के साथ ओले भी पड़ते हैं। सामान्यत: बादल फटने के कारण सिर्फ कुछ मिनट तक मूसलाधार बारिश होती है लेकिन इस दौरान इतना पानी बरसता है कि क्षेत्र में बाढ़ जैसी स्थिति उत्पन्न हो जाती है। बादल फटने की घटना अमूमन पृथ्वी से १५ किलोमीटर की ऊंचाई पर घटती है। इसके कारण होने वाली वर्षा लगभग १०० मिलीमीटर प्रति घंटा की दर से होती है। कुछ ही मिनट में २ सेंटी मीटर से अधिक वर्षा हो जाती है, जिस कारण भारी तबाही होती है।

## कारण
### मार्ग में अवरोध
मौसम विज्ञान के अनुसार जब बादल भारी मात्रा में आद्रता यानि पानी लेकर आसमान में चलते हैं और उनकी राह में कोई बाधा आ जाती है, तब वो अचानक फट पड़ते हैं, यानि संघनन बहुत तेजी से होता है। इस स्थिति में एक सीमित इलाके में कई लाख लीटर पानी एक साथ पृथ्वी पर गिरता है, जिसके कारण उस क्षेत्र में तेज बहाव वाली बाढ़ आ जाती है। इस पानी के रास्ते में आने वाली हर वस्तु क्षतिग्रस्‍त हो जाती है। भारत के संदर्भ में देखें तो हर साल मॉनसून के समय नमी को लिए हुए बादल उत्तर की ओर बढ़ते हैं, लिहाजा हिमालय पर्वत एक बड़े अवरोधक के रूप में सामने पड़ता है।

### गर्म हवा से टकराना
जब कोई गर्म हवा का झोंका ऐसे बादल से टकराता है तब भी उसके फटने की आशंका बढ़ जाती है। उदाहरण के तौर पर २६ जुलाई २००५ को मुंबई में बादल फटे थे, तब वहां बादल किसी ठोस वस्‍तु से नहीं बल्कि गर्म हवा से टकराए थे।

## भारतीय उपमहाद्वीप में घटनायें
भारत में बंगाल की खाड़ी और अरब सागर से उठे मानसून के बादल जब उत्तर की ओर बढ़ते हैं, तब उनका हिमालय के क्षेत्र में फटने का खतरा सबसे अधिक रहता है। जब यह बादल हिमालय से टकराकर फटते हैं तो क्षेत्र में ७५ मिमी/घंटा की दर से बारिश होती है। 

भारत में बादल फटने की सबसे अधिक घटनाएं हिमाचल प्रदेश में होती हैं। २६ जुलाई २००५ को भारत की आर्थिक राजधानी मुंबई में बादल फटे थे जिसके कारण पूरा शहर जलमग्न हो गया था। इसी तरह १८ जुलाई २००९ को पाकिस्तान के शहर कराची में बादल फटने के कारण भारी तबाही हुई थी, जहाँ सिर्फ दो घंटे में २५० मिमी वर्षा दर्ज की गयी थी। 

६ अगस्त २०१० को भारतीय राज्य जम्मू और कश्मीर के लद्दाख क्षेत्र के शहर लेह में सिलसिलेवार ढंग से फटे कई बादलों ने लगभग पूरा पुराना लेह शहर तबाह कर दिया। इस घटना में ११५ लोगों की मृत्यु हो गयी जबकि ३०० से अधिक लोग घायल हो गये।

## विश्व की प्रमुख घटनायें

## बाहरी कड़ियाँ

* क्‍या है बादल का फटना, इससे क्‍यों होती है इतनी तबाही?

## सन्दर्भ

श्रेणी:बादल
श्रेणी:बाढ़
श्रेणी:मौसम घटनाएँ
वर्दी

किसी संस्था के सदस्यों द्वारा, संस्था का कार्य करते समय, पहना जाने वाला मानक वस्त्र *वर्दी*' (यूनिफॉर्म / uniform) कहलाता है। आधुनिक समय में सेना के अधिकारी और सैनिक, अर्ध-सैनिक बल पुलिस, विद्यार्थी, वकील आदि वर्दी पहनते हैं।

## इन्हें भी देखें
* वेशभूषा 

श्रेणी:वर्दियाँ
नागद्वार

**नागद्वार** मध्यप्रदेश में सतपुड़ा की पहाड़ियों के बीच बने हिल स्टेशन पचमढ़ी से कुछ ही दूरी पर स्थित एक पर्यटन स्थल है। यह पंचमंडी से ४५ किमी दूरी पर स्थित है।

**आस्था और दिव्यता वाला मेला**

देवाधिदेव महादेव की नगरी कहलाने वाली पचमढ़ी में हर साल यह मेला आस्था और दिव्यता लिए आता है. आस्था के इस समागम में नागद्वारी पहुंचकर नागराज के दर्शन को बाबा अमरनाथ के दर्शन के समान माना जाता है. ऐसा माना जाता है कि श्रावण मेले के दौरान नागद्वारी मंदिर में दर्शन करने से कालसर्प दोष दूर होता है और संतान की प्राप्ति होती है.

यह रास्ता साल में केवल एक बार नागद्वारी मेले के लिए ही खुलता है इसलिए यहां का विशेष महत्व है. यहां पर कई गुफाएं स्थित हैं इन गुफाओं में नाग देवता की सैकड़ों प्रतिमाएं भक्तों को दर्शन देने के लिए उपस्थित है. इस दौरान प्रत्यक्ष रूप से भी यात्रा के मार्ग में नाग देवता के दर्शन यात्रियों को मिलते हैं. दुर्गम रास्तों से होते हुए लगभग 12 से 13 किलोमीटर की पैदल यात्रा श्रद्धालु नागद्वारी मेले में जाने के लिए करते हैं. जानकारी के अनुसार कई सालों से यहां सावन महीने में मेला लगता है. इसमें बड़ी संख्या में श्रद्धालु दर्शन के लिए दूरदराज के क्षेत्रों से आते हैं.
## सन्दर्भ

श्रेणी:पर्यटन आकर्षण
श्रेणी:यात्रा
बंजारा साम्राज्य

**बंजारा साम्राज्य** उन साम्राज्यों को कहा जाता है जो धनुषधारी, अश्वसवार, यूरेशियाई बंजारों द्वारा खड़े किये गये। ऐसे साम्राज्य बहुत प्राचीन काल से लेकर आधुनिक काल के आरम्भ तक देखे जा सकते हैं। 

## कुछ प्रमुख बंजारा साम्राज्य
कुछ महत्वपूर्ण बंजारा साम्राज्य इस प्रकार थे:
# शियोंगनु साम्राज्य
# हूणी साम्राज्य
# रोऊरान साम्राज्य
# मंगोल साम्राज्य
# लाखा बंजारा साम्राज्य

## सन्दर्भ
श्रेणी:मध्य एशिया का इतिहास
श्रेणी:भूतपूर्व साम्राज्य
तानाशाह

**तानाशाह** (Dictator) (उदा. परमसत्तावादी या निरंकुश) एक ऐसा शासक होता है, जो बिना किसी वंशानुगत उदगम के किसी राष्ट्र का एकमात्र शासक होने के साथ साथ समस्त राष्ट्रीय शक्तियों (अधिकतर सैन्य नियंत्रण भी, लेकिन हमेशा नहीं) का धारक भी होता है। जब अन्य राष्ट्र किसी राष्ट्र-प्रमुख को तानाशाह कहते हैं तो वो राष्ट्र एक तानाशाही (राष्ट्र) कहलाता है।

## सन्दर्भ

## इन्हें भी देखें
* तानाशाही 

## बाहरी कड़ियाँ
तानाशाह की परिभाषा और किसमें

तानाशाही के गुण क्या है

तानाशाही के लक्षण क्या है
श्रेणी:राजनीति
श्रेणी:राज्य के प्रमुख
इंडियन ओशॅन (बैंड)

**इंडियन ओशॅन**, भारत की राजधानी दिल्ली, का एक समकालिक फ्यूजन संगीत बैंड है। कुछ संगीत आलोचक इनके संगीत को जैज़ और भारतीय रॉक संगीत का मिश्रण मानते हैं जिसमें श्लोक, सूफीवाद, पर्यावरणवाद, पुराण और क्रांति समाहित हैं।

## फिल्में
* *स्वराज&mdash;द लिटिल रिपब्लिक* (2002)
* * [[ब्लैक फ्राइडे (फ़िल्म एल्बम)|ब्लैक फ्राइडे]]* (2004)
* *हल्ला* (2008)
* *[[लाइव इन काँसर्ट (डीवीडी)]]* (2008)
* *भूमि* (2009) 
* *मुंबई कटिंग* (2009)
* ''पीपली लाइव

## सन्दर्भ

 
## बाहरी कड़ियाँ

* 
* 
* Indian Ocean Tour Information @ Liveisbetter
* 

श्रेणी:संगीत बैण्ड
फ्यूजन संगीत

**फ्यूजन संगीत**, संगीत की दो या दो से अधिक शैलियों को मिलाकर प्राप्त हुया संगीत है। फ्यूजन अंग्रेजी भाषा का शब्द है जिसका अर्थ होता है *विलय* या *मेल*, चूँकि इस प्रकार के संगीत का प्रादुर्भाव पश्चिमी देशों में हुआ और वहाँ से यह भारत आया इसीलिए हिन्दी में भी इसे इसके अंग्रेजी नाम अर्थात फ्यूजन से जाना जाता है। फ्यूजन शैली के संगीत की मुख्य विशेषताओं में वादन के समय में इसकी गति और ताल में हुआ बदलाव और कभी कभी लंबे समय तक चलने वाले संगीत के वो छोटे छोटे अंश हैं जिनमे से प्रत्येक की अपनी अपनी गति और ताल होती है। पश्चिम में "फ्यूजन" शब्द को यदि अकेले इस्तेमाल किया जाए तो इसका अर्थ अक्सर *जैज़ फ्यूजन* होता है। 

## सन्दर्भ
 
## बाहरी कड़ियाँ

श्रेणी:संगीत
उपालम्भ काव्य

प्राचीन काव्याचार्यों के मतानुसार **उपालम्भ काव्य** मुख्यतः शृंगारकाव्य का एक भेद, जिसमें नायिका की विश्वस्त सखी उपालम्भ (उलाहना) देकर नायक को नायिका के अनुकूल करती है। लेकिन सर्वत्र सखी द्वारा ही नायिका नायक को उपालंभपूर्ण संदेश नहीं देती, बल्कि संयोग शृंगार में नायिका स्वयं ही नायक को उपालंभ देती है। कहीं-कहीं नायिका, पक्षी, मेघ अथवा पवन द्वारा भी नायक को उपालंभ भेजती है। ऐसा प्राय: वियोग शृंगार में देख पड़ता है।

लोककाव्य में विरहिणी नायिका कागा आदि पक्षियों के माध्यम से अथवा प्रवासी पति के नगरादि से आए पथिक के माध्यम से उपालंभ देती है। नवपरिणीता युवती मायके के आत्मीय जनों की अभावजन्य वेदना तथा बहन भाई की कल्पित उपेक्षा का उपालंभ देती देख पड़ती है। इष्टदेव के प्रति दास्य भाव रखनेवाले भक्त कवियों ने (यथा सूरदास) भी उपालंभ का आश्रय लिया है।

किन्तु यह परिभाषा अपने में पूर्ण नहीं है। उपालंभ में मात्र उलाहना नहीं होता या प्रियपात्र की निन्दा ही नहीं होती; इसका मुख्य भाव है, किसी प्रकार प्रिय साहचर्य की अनुभूति या चेष्टा, सहयोगाकांक्षाजन्य विकलता और मिलन की अभिलाषा। परिभाषा के इसी वैशिष्ट्य के कारण उपालम्भ काव्य केवल शृंगार तक ही सीमित नहीं माना जा सकता।

हिंदी भक्तिकाव्य में उपालंभ पर्याप्त मात्रा में मिलता है। राधा तथा गोपियों के उपालम्भ के साथ माता यशोदा का कृष्ण के प्रति मधुर उपालम्भ, कृष्ण का यशोदा तथा बलराम के प्रति उपालम्भ तथा विनयभावना के अन्तर्गत भक्तों का अपने आराध्य के प्रति उपालंभ भी भक्तिकाव्य के सुंदर प्रसंग हैं। कृष्ण के मथुरा चले जाने के बाद जब नंद, यशोदा, राधा, गोप, गोपियाँ सब अत्यंत दुःखी हैं, उसी समय उद्धव कृष्ण की ओर से गोपियों को समझाने-बुझाने आते हैं। श्रीमद्भागवत के दशम स्कंध में गोपियों द्वारा उद्धव को उपलक्ष्य बनाकर कृष्ण को उपालम्भ देने का अत्यन्त सुन्दर वर्णन है। इसी प्रसंग को काव्य में **[[भ्रमरगीत]]** के नाम से अभिहित किया गया है।

मैथिल कवि विद्यापति, चंडीदास, सूरदास, नंददास आदि प्राचीन कवियों ने ; भारतेंदु हरिश्चंद्र और जगन्नाथदास रत्नाकर आदि इधर के कवियों ने उपालंभ काव्य का पर्याप्त प्रयोग किया है। कुछ हास्यरस के कवियों ने भी यत्र-तत्र उपालंभ का सहारा लिया है।

## इन्हें भी देखें
*भ्रमरगीत
*अन्योक्ति अलंकार

श्रेणी:काव्य
श्रेणी:साहित्य
उभयलिंगी

right|thumb|300px|उद्यान के घोंघों में मैथुन

**उभयलिंगी** (hermaphrodite) जीव या पादप उसे कहते हैं जो एक ही समय अथवा विभिन्न समयों पर स्त्री तथा पुरुष दोनों प्रकार की प्रजननकोशिकाएँ उत्पन्न करता है। इसके स्पष्ट उदाहरण जंतुओं तथा पादपों, दोनों में मिलते हैं, जैसे केंचुओं में तथा कई प्रकार की काइयों में। यहाँ नर और मादा प्रजनन अंग एक ही व्यक्ति (या पादप) में काम करते हैं। यद्यपि जंतुओं और पौधों के जीवनचक्रों में अत्यधिक अंतर है, तब भी उन पौधों को 'उभयलिंगी' कहते हैं, जिनमें नर और मादा दोनों प्रकार के फूल लगते हैं, जैसे कुम्हड़ा, खीरा में। जंतु जगत में नर और मादा अंग अधिकतर विभिन्न व्यक्तियों में रहते हैं।

## परिचय
जंतुओं में उभयलिंगी दो प्रकार के होते हैं-
* (१) कार्यकारी तथा

* (२) अकार्यकारी।

**अकार्यकारी उभयलिंगत्व** कई रूपों का होता है। नर भेक (टोड) में अंडकोष के अतिरिक्त एक अविकसित अंडाशय भी होता है। कुछ कठिनियों (क्रस्टेशिया) या तिलचट्टों के अंडकोषों में अकार्यकारी अंडे भी रहते हैं। मीनवेधियों (हैगफ़िश) में ऐसे व्यक्तियों से लेकर जिनके कपूरा में एक अंड होता है, ऐसे व्यक्ति तक होते हैं जिनके अंडाशय के भीतर कपूरा का एक भाग होता है।

**कार्यकारी उभयलिंगत्व** के उदाहरण ऐसे व्यक्ति हैं जो प्रजनन के विचार से (जेनेटिकली) एक लिंग (सेक्स) के हैं, परंतु उनके जननपिंड (गोनैड्स) से निकली हुई उपज बदलती रहती है, उदाहरणत: कुछ घोंघों (स्नेल्स) और शुक्तियों (आयस्टर्स) में ऐसे मादा जीव होते हैं जो पहले शुक्राणु उत्पन्न करते हैं और पीछे अंडे।

लाइमैक्स मैक्सिमस नामक मृदु मंथर प्रथम मादा, फिर क्रमानुसार उभयलिंगी, नर उभयलिंगी और फिर मादा का कार्य करता है। अभी तक पता नहीं चल सका है कि किस कारण इस प्रकार लिंगपरिवर्तन होता है। कुछ समूहों में पूरा जीव ही बदल जाता है; उदाहरणत: कुछ समपाद (आइसोपाड) क्रस्टेशिया के डिंभ (लार्वा), जब तक वे स्वतंत्र जीवन व्यतीत करते हैं, नर रहते हैं, परंतु अन्य क्रस्टेशिया पर परोपजीवी होने के पश्चात्‌ वे मादा हो जाते हैं। दूसरी ओर, परिस्थिति में बिना कोई उल्लेखनीय परिवर्तन दिखाई पड़े ही, ट्राइसोफ़िस ऑरेटस नामक सामुद्रिक मछली पारी पारी से शुक्राणु और डिंभाणु उत्पन्न करती है।

उभयलिंगियों में स्वयंसेचन अत्यंत असाधारण है, जिसका कारण यह होता है कि नर तथा मादा युग्मक (गैमीट) विभिन्न समयों पर परिपक्व होते हैं, या उनके शरीर की आंतरिक संरचना ऐसी होती है कि स्वयंसेचन असंभव होता है।

कार्यकारी उभयलिंगत्व प्रजीवों (प्रोटोज़ोआ) से लेकर आद्य रज्जुमंतों (कारडेट्स) तक, अर्थात्‌ केवल निम्न कोटि के जंतुओं में, होता है, परंतु उच्च कोटि के कशेरुक-दंडियों में यह गुणधर्म प्राय: अज्ञात है। ऐसा संभव जान पड़ता है कि विशेष परिस्थितियों से उभयलिंगत्व उत्पन्न होता है। यह भी अनुमान किया जाता है कि उभयलिंगत्व वंशनाश से सुरक्षा करता है।

मनुष्यों में वास्तविक उभयालिंगी नहीं देखे गए हैं, यद्यपि अंगों का कुविकास यदाकदा दोनों लिंगों की विद्यमानता का आभास उत्पन्न करता है। कभी कभी तो परिस्थिति ऐसी रहती है कि नवजात शिशु के लिंग (सेक्स) का पता ही नहीं चलता।

## इन्हें भी देखें
* केंचुआ

श्रेणी:जीव विज्ञान
श्रेणी:प्रजनन
भक्तिरसशास्त्र (वैष्णव)

महाप्रभु चैतन्य (१४८६-१५३३ ई.) की प्रेरणा से वृंदावन के षट्गोस्वामियों में अन्यतम रूपगोस्वामी (१४७०-१५५४ ई.) ने वैष्णव संप्रदाय के धर्मदर्शन की छाया में **भक्तिरसशास्त्र** का प्रवर्तन किया। "भक्तिरसामृत सिंधु" तथा "उज्ज्वलनीलमणि", जिसमें कामशास्त्र की परंपराओं का रिक्थ है, वैष्णव रसशास्त्र के मौलिक और उपजीव्य ग्रंथ हैं।

## परिचय
जयदेव और लीलाशुक (संस्कृत), विद्यापति और चंडीदास (बँगला) की कृष्णभक्तिपरक मधुर रचनाओं तथा कृष्णभक्तों की "स्वानुभवसिद्ध" भावना ने भक्ति को 'रसराज' मानने तथा उसके सांगोपांग विवेचन के लिए मार्ग प्रशस्त कर दिया था।

भक्तिरसामृतसिंधु में भक्ति तथा भक्तिरसों का विशद विवेचन करने के बाद शृंगार अथवा मधुर भक्तिरस का विशेष प्रतिपादन उज्ज्वलनीलमणि का प्रतिपाद्य है। इस मधुर रस का स्थायी भाव कृष्ण तथा गोपियों की पारस्परिक प्रियता (जो संभोग का आदिकारण है) मधुरा रति है। विभाव, अनुभाव तथा व्यभिचारी भावों से इस रति के आस्वाद का मधुर रस है, यह रस रहस्य है सभी भक्त इसके अधिकारी नहीं हैं किंतु सभी भक्तिरसों जैसे कि शांत प्रीति, वात्सल्य से यह श्रेष्ठ है। इसे भक्तिरसराज कहा गया है। भक्तिरसामृतसिंधु की पद्धति और आधार पर नाट्यशास्त्र के ग्रंथों में वर्णित भेद प्रभेद के ग्रहण, परिहाण, परिवर्धन के साथ चैतन्य संप्रदाय की सांस्कृतिक चेतना के नए संदर्भ में इन्हीं विभावादि तथा आनुषंगिक प्रसंग का विवेचन उज्ज्वलनीलमणि का विषय है। मधुरा रति के आलंबन विभाव नायकचूडामणि कृष्ण तथा हरिप्रियाएँ हैं। नायकभेद धीरोदत्त, धीरोद्धत, धीरललित, धीर प्रशांत के अतिरिक्त ब्रज में पूर्णतम, मथुरा में पूर्णतर, द्वारका में पूर्ण के रूप में नीतिभेद, दक्षिण, षट, धृष्टभेदी को मिलाकर नायक के ९६ भेद माने गए हैं। नायक के पाँच सहायक हैं। नायिका भेद मूलत: दो हैं। श्रृंगार का परमोत्कर्ष इसी में प्रतिष्ठित है। स्वकीया के साधनपरा, देवी नित्यप्रिया ये तीन भेद तथा अनेक उपभेद हैं। अभिसारिका, वासकसज्जा उत्कंठिता आदि आठ भेद हैं, इन सभी भेदोपभेदों को मिलाकर नायिकाभेद ३६० हैं, यों स्वकीया की ही संख्या १६१०८ है। दूती के स्वयंदूती तथा आप्तदूती दो भेद तथा अंतिम के तीन प्रधान उपभेद माने गए हैं। उद्दीपन विभाव कृष्ण तथा हरिप्रियाओं से संबंधित भेदोपभेद से अनेक प्रकार के हैं अनुभावों में बाईस अलंकार (भाव, हाव, हेला आदि) सात ईद्भास्वर सात वाचिक (आलाप, विलापादि) तथा सात्विक भाव वर्णित हैं। तैंतीस प्रख्यात व्यभिचारिभावों का (उग्रता तथा आलस्य को छोड़कर) भाव के उदयादि के भेद से वर्णन है। अंत में मधुरा रति के स्वरूप तथा पक्षों का तथा मधुर रस (संयोग विप्रलंभ) के भेदोपभेदों का वर्णन सर्वथा मौलिक है।

## इन्हें भी देखें
* भक्ति
* भक्ति आन्दोलन
* रसशास्त्र (आयुर्वेद के सन्दर्भ में)

श्रेणी:काव्य
श्रेणी:भक्ति
बिजलपुर, इन्दौर

**बिजलपुर** मध्य प्रदेश में इन्दौर के पश्चिम-दक्षिण किनारे स्थित बडा सुन्दर गाँव है। बिजलपुर की आबादी २००१ के जनगणना मे १७००० थी। बिजलपुर को सन् १९८३ मे नगर निगम इन्दौर मे सम्मिलित किया गाया था।
"बिजलपुर्" राऊ और राजेंद्र नगर ​​के बीच राष्ट्रीय राजमार्ग 3 (भारत) पर स्थित है।
यह इन्दौर शहर के केन्द्र से ओर राऊ के बीच हे|

श्रेणी:इंदौर शहर के क्षेत्र
बिजलपुर इन्दौर

बिजलपुर इन्दौर (म.प्र.) के पश्चिम-दछिण अन्त मे बडा सुन्दर गाव है। बिजलपुर की आबादी २००१ के जनगणना मे १७००० थी। बिजलपुर को सन् १९८३ मे नगर निगम इन्दौर मे सम्मिलित किया था।

## सन्दर्भ
श्रेणी:इंदौर ज़िले के गाँव